Carl Barks

**Carl Barks** (1901–2000) var en amerikansk tegneserieskaper som regnes for å ha gjort mest for Andeby-universet i Disney-tegneseriene. Hans samlede verk er utgitt med den norske tittelen ''Carl Barks Samlede Verk''.

## Biografi

### Barndom og tidlige år
Carl Barks ble født 27. mars 1901 på en gård nær Merrill i Oregon. Som ungdom var han ensom, fordi han bodde så avsides til og fordi han var delvis døv. Allerede i svært ung alder begynte Barks å tegne, blant annet småtegninger og karikaturer i kladdebøker og lesebøker på skolen. Ellers var ungdomstida ved siden av skolen mest fylt med arbeid for foreldrene.

I 1918 dro han hjemmefra til San Francisco for å forfølge sin drøm om å bli profesjonell tegner, men det gikk fort opp for ham at det allerede fantes så mange tegnere med utdanning at man ikke ville ansette en nybegynner. I stedet tok han mange andre forskjellige jobber, til han i 1931 fikk fast jobb i bladet *Calgary Eye-Opener* i Minneapolis. Han leverte inn flere komiske tegninger, og det varte ikke lenge før han både tegnet og redigerte mer enn halvparten av bladets innhold. Dessuten leverte han også stoff til to andre blader; *Judge* og *College Humor*.

### Karrieren hos Disney
I 1935 leste Barks en annonse hvor Walt Disney Studio søkte tegnere. Han følte med en gang at dette var det han hadde ventet på, og sendte søknad med fire prøvetegninger. De ansatte i Disney ble imponert, og Barks fikk jobben. Han startet med flere timers daglig tegnetrening de første månedene, og han fikk også jobben med å være in-betweener på de korte tegnefilmene. Snart ble han plassert i story-avdelingen, hvor filmmanuskriptene ble til. Der laget han skisser til forskjellige tegnefilmer. Senere ble han også kreditert som manus- og idéforfatter i flere enn 20 av kortfilmene. Den første han prøvde seg på, var *Modern Inventions*, hvor han fant på en kort sekvens hvor Donald Duck hadde et lite uhell i en barberstol. Senere fikk Barks også muligheten til å være med på Disneys langfilmer *[[Fantasia (film)|Fantasia]]* og *[[Bambi]]*.

I 1942 tok Barks på seg en oppgave som skulle forandre livet hans. En manusforfatter ved navn Bob Karp hadde nemlig fått tak i et gammelt filmmanus som aldri hadde blitt filmet, og han, Barks, og en tredje kollega, Jack Hannah, ble interessert i å lage filmen som tegneserie. Karp skrev manuset til historien, og Barks og Hannah tegnet halve serien hver. Historien ble kalt *Sjørøvergull* (*Donald Duck Finds Pirate Gold*).

Arbeidspresset i studioet passet ikke Barks. Han ble snart klar over at han trivdes best i sitt eget tempo, og det at han var delvis døv gjorde det ikke lett for ham å følge med i alle møtene som ble holdt. Under den andre verdenskrig holdt Disney-konsernet på med å produsere instruksjons- og propagandafilmer til den amerikanske hæren, og den jobben passet ikke ham. Dessuten ble air conditioning mye brukt, og Barks' bihuler tålte ikke den fuktige lufta. I 1942 sa han opp, og trakk seg tilbake til gården sin for å jobbe som hønsebonde.

### Overgangen til tegneserier
Barks hadde hørt at et selskap ved navn Western Printing and Litography hadde fått lisens til å produsere tegneseriehefter med Disney-figurene, og de manglet nye historier til bladene sine.

Barks arbeidet hjemme på gården, og fortsatte som bonde, til tross for jobben som serietegner. Her kunne han få den roen og tiden han trengte til arbeidet. Først fikk han tilsendt et ferdig tisiders manus til historien *Parselldyrkeren* (*The Victory Garden*) av Western. Barks tegnet historien og la til et par konstruktive endringer. Forlaget ble så imponert at de foreslo at han kunne skrive noen historier selv, noe som passet Barks bra. I den kommende tiden skrev han den ene tisiders-historien etter den andre, og allerede i 1943 kom hans første lange eventyr, *Mumiens ring* (*The Mummy's Ring*).

I noen få år hadde Barks litt ekstra tid til også å produsere tegneserier utenfor andeuniverset. Han prøvde seg litt med Mikke Mus og Snurre Sprett, og skrev i perioden 1944 til 1947 flere historier med Bruno Bjørn, Benny Burro, Andy Panda, Pelle Pigg og Droopy for forlaget Dell. Etter en stund vendte han tilbake til å bare tegne endene.

Barks trengte aldri i sin karriere å sende ideene og manuskriptene til godkjennelse hos forlaget. Begge parter var klare over at resultatet alltid var av høy standard, så det eneste Barks gjorde når han var ferdig med en historie, var å poste den til forlagets kontor i Los Angeles, hvor han ikke lenge etter fikk lønna si fra.

### Barks' betydning og ettermæle
Mellom 1944 og 1966 skrev Barks flere hundre historier som fikk stor innflytelse for flere generasjoner. Han laget flere figurer til Disney-universet, blant dem Skrue McDuck, Fetter Anton og Petter Smart. Byen Andeby (Duckburg) fikk også sitt navn fra Barks.

Etter to mislykkede ekteskap giftet Barks seg i 1954 for tredje gang, med Margaret Wynnfred Williams, eller «Garé». Garé hjalp Barks med å skrive teksten i snakkeboblene, og bidro også med mange bakgrunnstegninger.

I 1966 trakk Barks seg tilbake, delvis fordi han begynte å se dårlig. Da hadde han tegnet 6371 tegneseriesider med de velkjente endene. Etter dette tegnet han aldri flere tegneserier for Western, men han fortsatte å skrive manus og tegne forsidetegninger. På denne tiden begynte han også å male, men han hadde ingen nevneverdig suksess før i 1971, da han begynte å male scener fra Andeby. I 1976, da han ikke lenger fikk lov til å male Disney-figurer, hadde han malt flere enn 120 oljemalerier med motiver av endene. I 1982 startet det amerikanske forlaget Another Rainbow en serie med litografier, og Barks bidro med flere bilder av Donald og vennene hans.

I 1993 døde Garé. I stedet for å trekke seg tilbake for godt, etablerte Barks foretaket Carl Barks Studio, og ansatte Bill Grandey og Kathy Morby som administrative ledere. Dette ble starten på en ny, arbeidsintensiv epoke. 

Året etter, i mai 1994, dro Barks for første gang til Europa. Han dro på turné til elleve europeiske land på syv uker, og besøkte blant annet Norge. Etter Europaturnéen skrev han manus til ytterligere to historier; *Historien gjentar seg* (*Horsing Around with History*), som ble tegnet av William Van Horn og utgitt i norske Donald Duck nr.&nbsp;40 og 41 i 1994, samt *Et sted i Ingensteds* (*Somewhere in Nowhere*) i samarbeid med John Lustig og tegnet av Pat Block, men ble ikke utgitt i Norge før i bilaget til Donald Duck nr. 8/2008. 

I 1997 opphørte samarbeidet med Grandey og Morby etter en rettssak der Barks vant en knusende seier. Etter dette sluttet Barks med sin kunstneriske virksomhet.

I 1999 fikk Barks diagnosen leukemi. Han døde 25. august 2000, 99 år gammel.

## Popularitet
I 1948 kom Carl Barks' historier til Norge, da *[[Donald Duck & Co]]* ble utgitt for første gang. Folk kjente raskt igjen tegnestilen hans fra de andre tegnernes tegnemåte, og han ble kalt «Den gode tegner». Siden ingen Disney-forfattere eller -tegnere på den tiden ble kreditert for historiene de skrev, levde Barks lenge et anonymt og rolig liv, helt fram til to amerikanske tegneseriefans klarte å finne ut hvem denne tegneren var. Det begynte fort å vrimle med fanbrev, og Barks svarte personlig på så mange han kunne.

Carl Barks har vunnet Sproingprisen for beste utenlandske serie to ganger. Første gang var i 1988, da for Donald Duck-historien *I det gamle Persia* (*Ancient Persia*). Andre gang var i 1998, da for historien *Marco Polos skatt* (*Treasure of Marco Polo*).

Barks har også fått en asteroide oppkalt etter seg. Asteroiden 2730 Barks ble observert for første gang den 30. august 1980 av Edward L. G. Bowell.

## Figurer, steder og gjenstander skapt av Carl Barks
* Skrue McDuck
* Petter Smart og Lille Hjelper
* Fetter Anton
* B-gjengen
* Magica fra Tryll
* Gulbrand Gråstein
* Gufseplassen
* Frøken Vable
* Hetti, Netti og Letti
* Gyldne Gulda
* Rikerud (bare brukt av Barks i én historie)
* Andeby
* Kornelius Kvakk
* Skrues pengebinge
* Lykketiøringen
* Hakkespettene
* Hakkespettboka
* Brutopia
* Bombastium
* Tralla La/Xanadu

## Carl Barks' Andeby
Mens Carl Barks' samlede verk er utgitt i *Carl Barks' Samlede Verk*, er mange – om ikke alle – av hans Donald-historier samlet i serien *Carl Barks' Andeby*.

* *Carl Barks' Andeby 1 – Tilbake til Klondike og andre historier fra 1952–1953*
** Tilbake til Klondike (også kjent som *På jakt etter gull* eller *Onkel Skrue på jakt etter gull* på norsk) 
** Bom! Du er hypnotisert! 
** Omelett 
** Knask eller knep (også kjent som *Godteri eller trolleri* på norsk)
** Driftige demoner 
** De gode naboers klubb 
** Gratis julemiddag 
** Kronismen 
** Onkel Skrues penger faller i fisk 
** Påskeparaden 
** Den tapre postmann 
** Hunden som snakket 
** Aksjon supermark 
** Pepperrotfrakten 
** Hus til salgs 
** Regnbuen 
** Regnmakeren
* *Carl Barks' Andeby 2 – Tralla la og andre historier fra 1953–1954*
** Tralla La
** Vidundermelet
** Med penger kan man klare alt
** Krigerske bier
** Pengetanken
** Reparasjonsverkstedet
** Atlantis’ hemmelighet
** Ivrig kjøper
** Menehunenes øy
** En kamel er den beste julegave
** Den tapre stasjonsmester
** Perlehalsbåndet
** Mektig musikk
** Gamle Knarks hus
** Racerkjøreren
* *Carl Barks' Andeby 3 – Lemenjakten og andre historier fra 1954–1955*
** Lemenjakten
** Den store fiskekonkurransen
** Bustenskjold greier brasene
** Cibolas sju byer
** Den som venter …
** På skolebenken igjen
** Maurkrigen
** Mus i bingen
** Nyttårsløftet
** Den gale professoren
** Valgkampanje
** Julaften på havets bunn
** Ispostmannen
** Vårfesten
** Karamellkrise
** Den hikkende sheriffen
** Kjempeperlen
* *Carl Barks' Andeby 4 – De vises sten og andre historier fra 1955–1956*
** De vises sten
** Arveklokken 
** Nye naboer 
** Kanokonkurransen 
** Forsikringsagenter 
** Det store elvebåtracet 
** Brobyggerkonkurransen 
** Det gyldne skinn
** Spådom går i oppfyllelse 
** Onkel Skrue som gullgraver 
** Kremjegeren 
** Ole, Dole og Doffens julebad 
** Hundefangeren 
** Nyttårsløftet 
** Eventyr i Ekvaduras 
** Donald på isfiske
* *Carl Barks' Andeby 5 – I pygmeindianernes land – og andre historier fra 1956–1957*
** I pygméindianernes land
** Skrues gjettelek 
** Snøprinsessen 
** Spåmaskinen 
** Grensevakten 
** Kostymeballet 
** Iskalde forretninger 
** Nye fiskemetoder 
** Peg Leg-gruvens hemmeligheter 
** På tur i verdensrommet 
** Feriejobben 
** Den forbudte dalen 
** Rent vann 
** Fjernt gull 
** Donald blir regnmaker 
** Problematisk landtur 
** Farlig jobb 
** Onkel Skrues fantastiske elvekappløp
* *Carl Barks' Andeby 6 – Onkel Skrue får en konkurrent og andre historier fra 1956*
** Onkel Skrue får en konkurrent
** Landet under jorden
** Petter Smart som regnmaker
** Tatt av vinden
** Det viktigste er å delta
** Naturens harde orden
** Dsjengis Khans tapte krone
** Superbensin
** Stort oljefunn
** Kappestriden
** Tilbake til fortiden
** Suverene stifinnere
** Supereksperten
** Onkel Skrue på flyttefot
** Kattemusikk
** Hvalen
** Røykskriveren
** Donald Duck på kollisjonskurs
** Ferie på landet
* *Carl Barks' Andeby 7 – Med to tomme hender og andre historier fra 1957–1958*
** Med to tomme hender 
** Donald Duck i Minneparken 
** Kong Salomos gruver 
** Kakebakeren 
** Mykhuset 
** Eplehøst 
** Donald Duck som hotelldirektør 
** Villeslene 
** Eventyr på Tabu Yama-øya 
** Endelig berømt Onkel Skrue spiller høyt 
** Roboten Robin 
** Ren gave 
** Den tapre postmann 
** Pengekilden 
** Fugleskremsel 
** Ønskesteinene 
** Jorden rundt med rakett 
** Vårrengjøring 
** Fuglefangeren
* *Carl Barks' Andeby 8 – Den Flygende Hollender og andre historier fra 1958–1959*
** Den flygende hollender
** Melken skal frem
** Kongen av gullelven
** Blomsterdyrker
** Kjempemaurene 
** Vannskikonkurranse 
** Intelligent ekko 
** Orkanen 
** Hvem plyndret onkel Skrues skip? 
** Petter Smarts svømmetriks 
** Hvem er rikest i landet her? 
** Teatergal 
** Onkel Skrue i knipe
** Stormvarselklokken
** Trylleblekket 
** Juletrefest i Andeby 
** Prærieulven og Gullmånen
**Carl Barks' Andeby 9 – Inkagullet og andre historier fra 1958–1959*
**Inkagullet 
**Storfangst 
**Rakettstekt kalkun 
**Dyktige sporfinnere 
**Petter Smarts ønskebrønn 
**Flyttebyrået 
**Deilig er våren 
**Farlig eksperiment 
**Den store strandfesten 
**Spøkelsesbyen 
**Donald Duck som brannmann 
**Kong Stormann den gale 
**Den nye øya 
**Hjelp fra oven 
**Skrues hønekjøp 
**Værprofeten 
**Cowboyer i saueflokken 
**Forsvinningsnummer i Svartskogen 
**Moro? Hva er det? 
**Jungelfotografen 
**Til topps med Potifar 
**Penger er makt 
**Drømmeplaneten 
**Foreldreklubben “Våkne foreldre”
**Carl Barks' Andeby 10 – Sterke-Nils med øksen og andre historier fra 1959–1960*
**Sterke-Nils med øksen 
**Allsidig oppfinnelse 
**Pengegaloppen 
**Hjelpebåten Fiks
**Bråkebryteren
**Gode gjerninger
**Svart-onsdag 
**Glassmesteren 
**Høystemt rock 
**En sta stork 
**Tapt harelabb 
**Bibliotekaren 
**Dobbeldeiten 
**Donalds selskap 
**Barnevakten 
**Miss Andeby 
**Vokskabinettet 
**Donald danser cha-cha 
**Musefangeren 
**Ønskekvisten 
**Nordpolferden 
**Den slemme naboen 
**Snøfjerneren 
**Onkel Skrue tar ferie 
**Flygende riddere.
**Carl Barks' Andeby 11 – Hunden fra Whiskerville og andre historier fra 1960*
**Hunden fra Whiskerville
**Pony-ekspressen
**Himmeløya 
**Full av futt 
**Hvem vil kjøpe en øy 
**Harpefjell 
**Villspill på Stordal Amfi 
**Froskefarmen 
**Stjernefotografen 
**Kaneldemningen 
**Bjørnetemmeren 
**Rørledning til besvær 
**Krigsmaling 
**Onkel Skrue på revejakt 
**Hundevakten 
**Landsbysmeden 
**Når enden er god 
**Gulltransport fra Gullistan 
**Fiskeoppsynsmannen 
**Hell i uhell 
**Steinrik 
**Ballonggalskap
**Carl Barks' Andeby 12 – Billiarder i hullet og andre historier fra 1960–1961*
**Billiarder i hullet
**Donald Duck på kalkunjakt
**Ungdomskilden
**En liten overraskelse 
**Invitasjonen 
**Hvordan mestre mannfolk 
**Diamantringen 
**For mye av det gode 
**Sjefens smarte sekretær 
**Helt annerledes 
**Rakettrabalder 
**Mot berømmelsens tinder 
**Ny gårdsgutt 
**Da tiden sto stille 
**Tyrefekteren
**Bakvendt redning
**Over til Gufsejuvene
**Til lags åt alle kan ingen gjera...
**Bongo i Kongo 
**Donald Duck som turist 
**Fiskeskipperen
**Mer automatikk, takk! 
**Kuben 
**Uutholdelig sterk 
**Peter Smart klarer brasene 
**Fremtidsutsikter
**Carl Barks' Andeby 13 – Gode, gamle tiøringen og andre historier fra 1961–1962*
**Gode, gamle tiøringen
**Gudemysteriet
**Nye oppfinnelser
**Veteranbilløpet
**Tur med forviklinger
**Lykkekakene 
**Detektiv Gløgg 
**Iskremøya 
**Løve i presang 
**Gullklumpbåten 
**Hundefangereksperten 
**Frem for et fredelig halloween
**Super-dupert 
**Skrekkens dag i Andeby 
**Pengebukken 
**Eksperten 
**Storstormen på Kapp Kvakk 
**Filmgale Donald 
**Magica fra Tryll på farten igjen 
**Ali Babas hule 
**Snakker om sprett 
**Perler på dypt vann 
**Neshornjakten
**Carl Barks' Andeby 14 – Snobber med status og andre historier fra 1962–1963*
**Snobber med status 
**Fergemannen Donald 
**Låve-løven 
**Utrygt i bingen 
**Gærne oppfinnere 
**Onkel Skrue tar siste stikk 
**Benveien Dyktige Donald 
**Riveraceren 
**Onkel Skrue på muskatjakt 
**Fin fiskelykke 
**Skrues skjulekule 
**Ravnemoro 
**Skogvokteren 
**Fløterne 
**I Odyssevs' kjølvann 
**Postmannen 
**Brolegningen 
**Løse skruer 
**Snedige Petter
**Mistelteifesten
**Carl Barks' Andeby 15 – Mayaenes krone og andre historier fra 1963*
**Mayaenes krone 
**Tomtegubben 
**Nestemann til barbering 
**Det store klistermysteriet 
**Europa rundt på fem dager 
**Gode gamle tiøringen min 
**Ut i den "fri" natur 
**Handelsfyrsten 
**Sengesorger 
**Livredderen 
**Øya med gullgjessene 
**Inn for en ny livsstil 
**Den store paraden 
**Poppe saker 
**Å, du gamle tiøringen min 
**Mestermaleren 
**Kjøttkake til mars 
**Ærlighet varer lengst.
**Carl Barks' Andeby 16 – Olympisk fakkelbærer og andre historier fra 1964*
**Olympisk fakkelbærer 
**Dobbelt forveksling 
**To halvsider 
**Skrue blir spandabel 
**Tilbake til naturen 
**Oss naboer imellom 
**Bubleslurpmesteren 
**Gullfeber på månen 
**Grønn var min barndoms salat 
**Posten skal fram 
**Som Jonas i hvalfiskens buk 
**Magica fra Trylls mange ansikter 
**Kaptein Blimps mystiske skip 
**Erkefiendene 
**Opp i det blå 
**Parykkmysteriet 
**Dikenes Jens 
**En milliard for en elefant
**Carl Barks' Andeby 17 – Kjemperobotenes oppmarsj og andre historier fra 1964–1966*
** Kjemperobotenes oppmarsj
** Leveringsvansker
** Fulle mugger
** McDuck av Arabia
** Spøkelsesbymysteriet
** Med lite granne flaks
** Nifse greier i Nifsemyra
** Gøy i Alaska
** Apestreker og bjelleklang
** Fantomet i Notre Duck
** Safari i Afrika
**Carl Barks' Andeby 18 – Skjønnhetsspesialisten og andre historier fra 1966–1967*
**Skjønnhetsspesialisten 
**Villhundenes dronning 
**Spøkelseshuset 
**Marco Polos skatt 
**Albatross alt
**De små grønne 
**Den som ler hest, ler best 
**Havfruedronningen 
**Kvegkongekvaler 
**Skjebnediamanter
**Carl Barks' Andeby 19 – Mumiens ring og andre historier fra 1942–1944*
** Sjørøvergull 
** Parselldyrkeren
** Lykken er en harelabb
** Livredderen
** En god dag for gode gjerninger
** Store stifinner
** Den store pelsjegeren
** Mumiens ring 
** Dårlig taper
** For mange kjæledegger
** Gode naboer
** Dørselgeren
** Vinterglede
** Rustet til kamp
**Carl Barks' Andeby 20 – Mysteriet i Surklemarksumpene og andre historier fra 1944–1945*
** Mysteriet i Surklemarksumpene
** Høyt til værs
** Tre små skitne fyrer
** Til månen i rakett
** Rivaler til sjøs
** Kamerajakten
** Falken
** Gode naboer
** Ståhei på stram line
** Myntsamleren
** Ønskehytta
** Gåten om den røde hatt
** Frosset gull
** Bytte, bytte bort…
** Som man reder…
** Skøyteløpet
** Den fødte cowboy
** Søvngjengeren
** Fuglefotografen
** Donald Duck i Styggestupet
** Villfolen
**Carl Barks' Andeby 21 – Tore fra Singapore og andre historier fra 1945–1946*
** Tore fra Singapore
** Donald Duck får radarøyne
** Detektivene
** Vannskikonkurransen
** Pengeseddelfunnet
** Den fineste julen
** Donald Duck i julestemning
** Nyttårsforsett
** Pilkeeksperten
** Tre små jetmotorer
** Brannstifteren
** Elvens skrekk
** Sel-som opplevelse
** Dragebyggeren
** Muskelmirakler
** Den kvikkeste
** Fusk og fristelser
** De glade vandrere
** Gullfinneren
** Regningsbudet
** Kalkunmiddagen
**Carl Barks' Andeby 22 – På eventyr i Australia og andre historier fra 1946–1947*
** På eventyr i Australia
** Nissen på stormbesøk
** Maharaja Donald
** Stillefjell
** Katteelskeren
** Donald Ducks atombombe
** Billerabalder
** Donald Duck kjøper pengeskap
** Piknikforviklinger
** Vulkandalen
** Donald Duck steller i hagen
** Skattekartet
** Tryllekunstneren
** En ukes hvile
** Altfor villige hjelpere
** Vrakets hemmelighet
**Carl Barks' Andeby 23 – Det gamle slottets hemmelighet og andre historier fra 1947–1948*
**Det gamle slottets hemmelighet 
**Styrketrioen 
**Donald Duck som brannmann 
**Englebarna 
**Jul på Bjørnefjell – Den første historien med Onkel Skrue
**Kalkunmiddagen 
**Isbaderen 
**Nattevakten 
**Sommerfugljakten 
**Telegrafbudene 
**Apestreker 
**Barnas venn 
**Tur-retur månen 
**Kystens våkneste vakt 
**Jakt etter penger 
**Donald som golfmester

## Referanser


## Litteratur
* Barrier, Michael, *[[Carl Barks and the Art of Comic Book]]* (USA 1981, Inducks )
* Donald Ault, *[[Carl Barks Conversations]]*, University Press of Mississippi, Jackson (Mississippi) 2003, Inducks. (Intervjuer av Thomas Andrae, Michael Barrier, Bill Blackbeard, E. B. Boatner, Glenn Bray, Paul Ciotti, Sébastien Durand, Bob Foster, Didier Ghez, Stephen Gong, Leonardo Gori, Bruce Hamilton, Gottfried Helnwein, Markku Kivekäs, Michael Naiman, Bill Spicer, Francesco Stajano, Klaus Strzyz, Edward Summer, Erik Svane, Don Thompson, Maggie Thompson, Malcolm Willits, Nicky Wright og Lynda Ault)
* Liste over intervjuer og artikler om Carl Barks i internasjonal presse

## Eksterne lenker
* 
* 
* 
*  Sitater og biografi av Erik Svane (engelsk)
*  Biografi (engelsk)
*  Alt om Carl Barks (Danmark)